b'\n_START_ARTICLE_\nMoratoc\n_START_PARAGRAPH_\nMoratok (Moratoc), slabo poznato pleme Algonquian Indijanaca (iz 16. i 17. stolje\xc4\x87a) sa sjeverne obale rijeke Roanoke u Sjevernoj Karolini, nekih 160 milja (250 km) uzvodno, \xc5\xa1to se vjerojatno ra\xc4\x8duna od Raleighovog naselja na Roanoke Islandu. Moratoci su jezi\xc4\x8dno bili srodni plemenima Chowanoc, Hatteras, Pamlico, Powhatan i Weapemeoc. Glavno i istoimeno naselje bilo je Moratoc. O plemenu je poznato tek po pri\xc4\x8dama iz Raleighove ekspedicije, a o njihovom brojnom stanju zna se tek da je bilo brojno. Po kulturi su pripadali Sjeveroisto\xc4\x8dnom-\xc5\xa1umskom podru\xc4\x8dju._NEWLINE_Prvi kontakt sa njima \xc4\x8dini Ralph Lane koji putuje 1585. uz rijeku Moratoc (danas Roanoke) i nailazi na njihovo napu\xc5\xa1teno naselje. Me\xc4\x91u Algonquiance ih klasificira Maurice Allison Mook.'